lflage/wiki-talks huggingface dataset:
Discussió:Mercat de Sagarra

message: M'alegro que hagis fet les teves primeres passes a la Viquipèdia. Veient les fonts que aportes, és probable que s'hagi de reanomenar l'article? De Mercat de Santa Coloma a Mercat Sagarra. Per qualsevol cosa, resto a la teva disposició. -- Docosong (disc.) 17:31, 18 ago 2021 (CEST)
replies: text: Hola,

text: Jo diria que és preferible reanomenar-lo. Si més no, a totes les fonts d'informació que estic consultant apareix esmentat com a "Mercat de Sagarra". De totes maneres, encara no l'he enllestit: em manca afegir més informació,  incorporar algunes cites més i acabar de consultar, i afegir, bibliografia. Si et sembla, quan ho tingui més llest ho acabem de valorar.

text: Gràcies pel teu suport. Crec que ben aviat et plantejaré algun dubte.

text: Lluís Soler Soleralpremia (disc.) 15:44, 19 ago 2021 (CEST)
replies: text: : Veig que estàs afegint bibliografia, pots donar un cop d'ull a Viquipèdia:Citau les fonts#Amb el número de pàgina en la referència ja que et permetrà fer una cita tipus Harvard en comptes de repetir sempre el mateix format, resulta més elegant. Per altra banda, també recorda que pots utilitzar la mateixa referència tantes vegades com vulguis, per exemple, en el cas del L’Informatiu del Caateeb. Salut!--Docosong (disc.) 18:05, 19 ago 2021 (CEST)
replies: text: ::Gràcies!

text: ::Una pregunta, com ho faig per modificar una cita que ja he entrat? Sé afegir-ne o suprimir-ne, però encara no sé modificar-la.

text: ::Sobre la qüestió del nom, totes les fonts que he trobat l'anomenen "Mercat de Sagarra", així que suggereixo canviar el nom de l'entrada.

text: ::Salutacions, Soleralpremia (disc.) 17:15, 20 ago 2021 (CEST)
replies: text: :::Et refereixes a això Special:Diff/28067211? -- Docosong (disc.) 23:18, 20 ago 2021 (CEST)
replies: text: ::::Sí, estava pensant en aquest cas concret, però el que voldria és saber modificar una cita un cop ja l'hagi introduït.

text: ::::Gràcies

text: ::::Soleralpremia Soleralpremia (disc.) 16:57, 23 ago 2021 (CEST)
replies: text: ::::: Si utilitzes l'editor codi, només has de modificar el camps que creguis convenients com t'he indicat a l'article |cognom= |nom= etc. Et deixo les plantilles de referències que s'acostumen a utilitzar: , , . No sé si et refereixes a això.--Docosong (disc.) 18:36, 23 ago 2021 (CEST)

text: ::::: He reanomenat l'article tal com hem parlat a la discussió.--Docosong (disc.) 13:45, 17 des 2021 (CET)
thread_title:  Títol de l'article
Discussió:Felipe L. Urquieta

message: A http://unlugarbajoelsol.blogspot.com/2019/11/personajes-en-la-musica-de-arequipa.html diu que va néixer el 1898 i que va morir devers el 1950. Pau Cabot · Discussió 18:28, 18 ago 2021 (CEST)
thread_title:  Dates
Categoria Discussió:Ponts de Romania

message: Hola. Estic creant ponts de Romania. Demà i demà passat en crearé més. No m'esborris la categoria @Paucabot, siusplau :).  marcmiquel (disc.) 10:29, 19 ago 2021 (CEST)
replies: text: Pau Cabot · Discussió 11:16, 19 ago 2021 (CEST)
thread_title:  Número d'articles per la categoria
Discussió:Les Santes Maries de la Mar

message: Proposo reanomenar l'article a les Santes Maries de la Mar que és el topònim català recollit a la GEC  en comptes del topònim occità actual. --SMP​ ([ +] disc. xat) 18:45, 19 ago 2021 (CEST)
replies: text: Sense més comentaris aplico el canvi de nom. --SMP​ ([ +] disc. xat) 17:00, 3 des 2021 (CET)
thread_title:  les Santes Maries de la Mar
Discussió:El genet solitari

message: Hi ha cap traducció al català d'aquest personatge? Si no és així, hauríem de deixar el nom original d'acord a VP:AP. Pau Cabot · Discussió 13:51, 20 ago 2021 (CEST)
replies: text: Hoa Pau

text: La pel·licula de l'any 2003  s'anomena El Genet Solitari  https://esadir.cat/filmoteca/fitxa/node/El_genet_solitari  i així ho tractá TV3

text: Ara bé "genet" és una accepció "neutre" per dir "que munta un cavall, animal o cosa"  Qualsevol cosa (*)

text: En canvi "Muntaner" es qui vetlla per les muntanyes, els prats o les garrigues i aquesta designació resulta més escaient pel personatge i la seva funció (vigilar que tot rutll sota Justicia)  (**)

text: En un entorn ple de barbarismes i castellanismes es evident que el nom de referència per molts es 'El llanero solitario' . Més encara, jo vaig veure els dibuixos, de xic, en castellà (el català era prohibit).

text: Per tot això, entre perseverar en la castellanització  'El llanero solitario' o  fer-ne una traducció correcte al català 'El muntaner solitari' he escollit la segona. (***)

text: (*) 'Genet' implica cavall com 'cavaller'  però a hípica no hi ha cavallers, només genets, perquè cavaller té dos connotacions fortes : noble d'esperit i noble per posició social.

text: (**) Cal fer notar que Montaner és ofici de 'guarda'  i en canvi el castellà 'montero'  és ofici de 'criat' que cerca i persegueix lla caça

text: (**^*) Insistir que en castella no és 'El Jinete Solitario'  traducció literal i s'opta per LLanero  (montero descartat pel que hem explicat abans)  Això reforça la idea de no mimetitzar ni anglès ni castellà

text: Sóc a disposar per afegir el que calgui Cristòfol-Josep (disc.) 15:49, 20 ago 2021 (CEST)
replies: text: : Hola,  Nosaltres no podem escollir els noms. Si les fonts fiables parlen de Genet Solitari, és aquesta l'opció que hem d'usar, malgrat que no sigui la que més ens agrada. L'opció castellana no és una opció. Si no tenguessim cap versió catalana, hauríem de posar el nom original en anglès. Pau Cabot · Discussió 17:23, 20 ago 2021 (CEST)
replies: text: ::D'acord amb . Hi ha més fonts que parlen del El Genet Solitari que no pas El Muntaner Solitari. De fet, la sèrie en català es va traduir com El genet soliari. --Docosong (disc.) 14:09, 21 ago 2021 (CEST)
Sia, dons. Aquesta vesprada faig el canvi. 31.4.201.110 (discussió) 17:56, 20 ago 2021 (CEST)
thread_title:  Títol
Discussió:Quintada

message: L'article comença dient «quintada o patenta», però una patenta no és una quintada.
La patenta és allò que hom paga per a entrar a formar part d'una corporació. Que pot ser una mala passada haver-ho de pagar, d'acord. Però no és el mateix que el fet que et facin una mala passada.
O sigui que ho esborraré.
Fonts:
* http://www.diccionari.cat/lexicx.jsp?GECART=0100926
* https://dlc.iec.cat/Results?DecEntradaText=patenta&AllInfoMorf=False&OperEntrada=0&OperDef=0&OperEx=0&OperSubEntrada=0&OperAreaTematica=0&InfoMorfType=0&OperCatGram=False&AccentSen=False&CurrentPage=0&refineSearch=0&Actualitzacions=False
--77.75.179.1 (discussió) 02:01, 21 ago 2021 (CEST)
thread_title:  Patenta no és quintada
Discussió:Murta (licor)

message: El nom d'aquesta entrada recorre a l'italià (mirto) per a un producte que té forma catalana i sarda (no conec prou el cas de Còrsega): murta (tant en català com en sard). La forma catalana, a més, és ben viva a l'Alguer:
https://ca-es.facebook.com/250070012607906/posts/425373008410938/
http://adriamusic.cat/index.php/lletres/amor-ressaca-alguer-ca/
https://www.vilaweb.cat/noticies/lalguer-aio-una-altra-murtra/
Tindria sentit, doncs, que l'entrada fes servir la forma pròpia del català. --Adr mm (disc.) 21:12, 24 ago 2021 (CEST)
thread_title:  Proposta de canvi de nom de la pàgina
Discussió:Peu de cabra

message: "Peu de cabra" no surt ni al DIEC ni a TERMCAT. Xvazquez (disc.) 13:02, 25 ago 2021 (CEST)
replies: text: S'hauria de reanomenar a Percebe, que és el que diu als dos llocs.  Ho fas tu? Pau Cabot · Discussió 13:07, 25 ago 2021 (CEST)
replies: text: : he trobat una font fiable aquí. Xvazquez (disc.) 13:21, 25 ago 2021 (CEST)
replies: text: ::  Així i tot, jo prioritzaria el nom del Termcat i del DIEC al títol de l'article. Pau Cabot · Discussió 13:27, 25 ago 2021 (CEST)
replies: text: ::: Cercaterm diu que "percebe" és només Pollicipes corucopia (avui Pollicipes pollicipes), així que aquest article crec que s'hauria de reanomenar a "pedunculats". Xvazquez (disc.) 10:29, 26 ago 2021 (CEST)
thread_title: Nom comú
Fitxer Discussió:Com editar la Viquipèdia.webm

message: No m'agrada fer servir aquest vídeo perquè només començar pretén corregir una falta d'ortografia (desé) que no ho és. Coneixeu l'existència d'algun vídeo similar (i potser més nou) amb un contingut similar? Gràcies. --Pau Colominas (t'ajudo?) 11:30, 26 ago 2021 (CEST)
thread_title:  Vídeo alternatiu
Discussió:Polla d'aigua comuna

message: El 2018 un usuari es va dedicar a anar afegint suposats sinònims a noms de diferents animals. Fa tota la pinta que eren falsos. En aquest cas, per exemple, va posar que un sinònim de p*lla d'aigua comuna és p*lla garau. Ara això es troba en còpies de la VP.
Segons el Termcat pollagarau, p*lla garau, anguila p*lla garau, anguilla pollagral, anguila pollegral, anguila punyegral, pollagal, pollagaral, pollegueral, puñigral... volen dir anguila (Anguilla anguilla):
https://www.termcat.cat/ca/cercaterm/fitxa/Mjc3MDIyNA%3D%3D
Potser caldria revisar totes les edicions que va fer el mateix usuari...
PS. patètic!!! Què som, criatures de 5 anys? A l'article de la P*lla d'aigua comuna no es pot escriure la paraula p*lla perquè el filtre no et deixa gravar el comentari per «paraulotes»? De veritat?
--77.75.179.1 (discussió) 00:55, 27 ago 2021 (CEST)
replies: text: Si et crees un usuari, ja no et passarà això, company/a. Pau Cabot · Discussió 17:36, 3 set 2021 (CEST)
thread_title:  P*lla garau. Possible vandalisme generalitzat.
Discussió:Josep Maria Argimon i Pallàs

message: Caldria explicar per què hom l'anomena el Josef Mengele català.
178.139.185.242 (discussió) 08:25, 27 ago 2021 (CEST)
replies: text: Vandalisme persistent.--Docosong (disc.) 08:29, 27 ago 2021 (CEST)
thread_title:  Sol·licitud de modificació protegida 27-08-2021 

message: Cambiar-ho LJL18 (disc.) 23:30, 1 nov 2022 (CET)
thread_title:  Actualment no és el conseller. Va deixar de ser-ho al octubre d'aquest any
Discussió:Premi a la Millor Jugadora d'Europa de la UEFA

message: @Docosong saps per què a la infotaula surt 'jugador' i no 'jugadora'?, en principi hauria de sorrtir automàticament- (Gràcies per desfer tot els embolics que he creat reanomenant pàgines que no tocaven). Tiputini (disc.) 09:31, 27 ago 2021 (CEST)
replies: text: Ja ho he arreglat a Wikidata, t'hauria de sortir jugadora.--Docosong (disc.) 09:32, 27 ago 2021 (CEST)
replies: text: :gràcies. Tiputini (disc.) 12:14, 27 ago 2021 (CEST)
thread_title:  infotaula 

message: Actualment, en el nom del premi ja no surt la paraula «Europa» que duia quan es van crear aquests guardons. Suposo que es va eliminar perquè era redundant atès que queda sobrentès en les sigles UEFA (Union of European Football Associations)--Mercè Piqueras (disc.) 12:08, 27 ago 2021 (CEST)
replies: text: Crec que era un problema de context, també tinc la sensació que és redundant (UEFA Women's Player of the Year Award). De fet, crec que només poden participar les futbolistes de les competicions UEFA i no d'altres continents.--Docosong (disc.) 12:15, 27 ago 2021 (CEST)
replies: text: : Del nom en anglès és evident que és un premi per a jugadores de la UEFA (UEFA Women's Player). Primer vaig pensar que era «premi de la UEFA…», però perquè fos així, en anglès hauria de ser «Women's Player of the Year UEFA Award»--Mercè Piqueras (disc.) 12:26, 27 ago 2021 (CEST)
thread_title:  Nom del premi
Discussió:Virgínia Cardona Tapia

message: * https://elpais.com/diario/1995/02/27/madrid/793887880_850215.html
* http://hemeroteca.mundodeportivo.com/preview/1992/01/05/pagina-63/1247319/pdf.html#&mode=fullScreen Docosong (disc.) 16:04, 27 ago 2021 (CEST)
thread_title:  FF
Discussió:Driss Chraïbi

message: : Avui dia encara és considerada una obra clàssica de la literatura àrab.
Això deia l'article. Si mireu què és la literatura àrab, aquesta és, com és normal, l'escrita en àrab. L'obra a què fa referència la frase està escrita en francès. Com pot ser una obra en francès un clàssic de la literatura àrab? no té ni cap ni peus!!!
--77.75.179.1 (discussió) 13:27, 28 ago 2021 (CEST)
thread_title:  Frase sense sentit eliminada
Discussió:Yusuf Idris

message: A la introducció es diu que era un escriptor egipci i no es diu que en quin idioma escrivia, de manera que es dóna per fet que era en àrab. Però als dos darrers paràgrafs això sembla contradir-se:
>  Yusuf Idris va guanyar el 1997 la Medalla Naguib Mahfouz de Literatura per la seva novel·la City of Love and Ashes.
> Les seves obres cabdals són Las noches más baratas y otros cuentos, La república de Farhat, La Blanca i Al-Farafeer, en l'àmbit teatral, basada en les tradicions populars i el folklore egipci.
Escrivia en anglès? Es espanyol?
O qui ha escrit aquest article no en té ni idea?
--77.75.179.1 (discussió) 13:31, 28 ago 2021 (CEST)
replies: text: Segons :en:Yusuf Idris sembla que escrivia en àrab i que, algunes de les seves obres, es varen traduir a l'anglès. Pau Cabot · Discussió 11:24, 29 maig 2022 (CEST)
thread_title:  En quin idioma escrivia?
Discussió:Príncep blau

message: En català, igual que en italià, espanyol, albanès... és el Príncep Blau.
Diria que només en francès, amb Prince Charmant i en anglès que en deriven el Prince Charming és encantador.
Cap referència per a Príncep Encantador o és un invent de la VP:CA?
--77.75.179.1 (discussió)
replies: text: Pau Cabot · Discussió 17:28, 3 set 2021 (CEST)
thread_title:  Qui s'ha inventat això de príncep encantador?
Discussió:Abra

message: Abra no té problemes d'ambigüitat. S'hauria de reanomenar l'article a abra.--Pere prlpz (disc.) 08:27, 29 ago 2021 (CEST)
replies: text: Pau Cabot · Discussió 17:21, 3 set 2021 (CEST)
thread_title:  Reanomenar
Discussió:Correbarri

message: En la proposta d'esborrament es va decidir conservar aquest article per majoria--Medol (disc.) 11:18, 29 ago 2021 (CEST)

message: Moguda de la secció d'enllaços externs, per si algú el vol ampliar encara més en el futur. Xavier Dengra  (MISSATGES) 18:12, 5 set 2021 (CEST)
* El Mundo Deportivo - Correbarri, la carrera entre distritos
* El Mundo Deportivo - La cuarta edición del Correbarri de Barcelona alcanza los 4.000 participantes
* Sport - Sant Martí firma el póker de victorias en el Correbarri 2015
* Sport - El Correbarri 2015 calienta motores
* BTV - Jessica Vall i Jordi Jou, cara a cara al Correbarri
thread_title:  Més bibliografia
Discussió:Club Bàsquet Femení Universitari de Barcelona

message: Bon dia  en relació al palmarès del Campionat de Catalunya, el títol de l'any 1937 el guanyà el Club Femení i d'Esports de Barcelona. Pel que fa a la secció femenina de bàsquet del FC Barcelona dels anys 40, penso que no té cap relació amb aquest entitat. El CBF Universitari es fundà el 1985 i posteriorment va rebre el patrocini del club. De fet, és el que passa actualment amb el CB Santfeliuenc, no acaben de ser del tot seccions pròpies del Barça.-- Docosong (disc.) 11:32, 31 ago 2021 (CEST)
replies: text: Hola ! Si no vaig errat el CFE Barcelona va desaprèixer l'any 1936. He consultat alguns llibres i no he trobat cap referència a aquesta edició de 1937, ni tan sols quan es fa referència al FCB ni al CFEB. La frase que fa referència a la secció es pot treure si vols, però només vaig canviar les dates perquè eren errònies. --Yuanga (disc.) 16:16, 31 ago 2021 (CEST)
thread_title:  Palmarès Campionat de Catalunya
Discussió:Maria Carme Rams Margalef

message: * https://www.diaridetarragona.com/deportes/Carme-Rams-Me-gusto-mucho-la-organizacion-de-los-Juegos-Mediterraneos-de-Split-79-20180622-0024.html
* http://hemeroteca.mundodeportivo.com/preview/1981/08/08/pagina-30/1076260/pdf.html#&mode=fullScreen
* http://hemeroteca.mundodeportivo.com/preview/1974/10/17/pagina-26/1006370/pdf.html
-- Docosong (disc.) 12:13, 1 set 2021 (CEST)
thread_title:  FF
Discussió:Quarta (música)

message: He reanomenat la pàgina per fer-ne una de desambiguació i ara m'adono que la part del parèntesi normalment està escrita en minúscula i jo l'he iniciat amb majúscula. Ara no puc canviar-ho. Només ho pot fer un administrador. Ho pot fer algú? Gràcies. Robertgarrigos (disc.) 13:22, 1 set 2021 (CEST)
replies: text: Amb només dos significats no cal una pàgina de desambiguació. N'hi ha prou amb posar  al principi de la pàgina.

text: A més, el reanomenament ha deixat molts enllaços incorrectes apuntant a la pàgina de desambiguació. Molts venen d'una plantilla de navegació que acabo d'arreglar i desapareixeran en unes hores però cal veure quants més en queden.--Pere prlpz (disc.) 12:37, 5 set 2021 (CEST)
replies: text: :Gràcies, Pere. Em sap greu, vaig estar llegint (per sobre) la pàgina d'ajuda corresponent i ara veig que em vaig saltar la secció que tocava. Ara ja has fet el canvi en els enllaços trencats i potser serà millor no tocar-ho més, però no hauria estat millor llavors desfer els canvis que faig fer? Robertgarrigos (disc.) 18:34, 8 set 2021 (CEST)
replies: text: ::Tot i que veig que quarta també podria donar peu a un altre article sobre la quarta part d'una herència, segons consta al diec, i les seves variants: quarta falcídia, quarta trebel·liànica i quarta vidual. Robertgarrigos (disc.) 18:43, 8 set 2021 (CEST)
thread_title:  Canvi de majúscula a minúscula
Discussió:Pigs on the Wing 2

message: Trobo que s'hauria de fusionar aquest article amb el de la primera part de la cançó, de la mateixa manera que totes les parts de Shine On You Crazy Diamond tenen un únic article.  PFC12 (disc.) 17:42, 1 set 2021 (CEST)
thread_title:  Fusionar amb Pigs on the Wing 1
Discussió:Pigs on the Wing 1

message: Trobo que s'hauria de fusionar aquest article amb el de la segona part de la cançó, de la mateixa manera que totes les parts de Shine On You Crazy Diamond tenen un únic article. PFC12 (disc.) 17:44, 1 set 2021 (CEST)
thread_title:  Fusionar amb Pigs on the Wing 2
Discussió:Església de Santa Maria de Claret

message: Hola Vicenç. Santa Maria de Claret, ubicada al disseminat de Claret (que està dividit entre Santpedor i Sant Fruitós de Bages), pertany realment aquest últim i no a Santpedor. Si es mira el vissir el límit municipal passa pel mig de Claret a tocar de l'església. Santa Anna de Claret, l'altre església que està al costat, si que pertany a Santpedor. Per cert, la imatge que apareix a Santa Anna, és en realitat Santa Maria com es pot veure a la fitxa.Herodotptlomeu (disc.) 18:39, 2 set 2021 (CEST)
replies: text: Santa Maria està adossada al sud de Santa Anna, en la banda de Santpedor. El que resulta confús és la retolació de l'ICC, exactament és on hi ha la S de Santa Maria. Amb l'ortofoto s'hi veu el campanar. A més està declarada BCIL per l'ajuntament. Amb les fotos tens raó, les he canviat. --V.Riullop (parlem-ne) 19:04, 2 set 2021 (CEST)
replies: text: : Perfecte! Moltes gràcies! Herodotptlomeu (disc.) 19:06, 2 set 2021 (CEST)
replies: text: ::  Per cert, comprovant el mapa, el que sí que estava malament és Casagemes (Claret). Ja l'he canviat a Sant Fruitós. --V.Riullop (parlem-ne) 19:20, 2 set 2021 (CEST)
replies: text: ::: Els disseminats aquests que estan dividits per diferents municipis són un embolic. Bona feina! Herodotptlomeu (disc.) 19:24, 2 set 2021 (CEST)
thread_title:  Canvi de municipi
Discussió:Mercedes Batidor Llabrés

message: * https://www.elespanol.com/deportes/otros-deportes/20200617/leonas-capitana-rugby-vivio-epoca-dormian-albergue/498451631_0.html
* https://www.ultimahora.es/deportes/otros-deportes/2002/02/16/802265/espana-tira-del-producto-balear.html
-- Docosong (disc.) 10:32, 4 set 2021 (CEST)
thread_title:  Fonts fiables
Discussió:Califat Omeia

message: Si posem majúscules en els imperis, els regnes, les repúbliques... per què no amb els califats? Proposo reanomenar a «Califat Omeia» (i el mateix per als altres).—Leptictidium (digui) 14:02, 7 set 2021 (CEST)
replies: text: Per coherència amb la norma de la viquipèdia, hi estic d'acord.--CarlesVA (parlem-ne) 10:22, 8 set 2021 (CEST)
replies: text: :Només per deixar-ne constància, cal dir que aquest criteri de la viquipèdia xoca amb els criteris de l'IEC sobre l'ús de la majúscula en relació amb demarcacions i divisions territorials i amb noms d'institucions, organismes i entitats, cf. aquí. --CarlesVA (parlem-ne) 17:03, 10 set 2021 (CEST)
replies: text: ::Efectivament, és un tema que va sortir molt a debat fins que, si no recordo malament, el 2018 es va consensuar el criteri actual.—Leptictidium (digui) 18:55, 10 set 2021 (CEST)
thread_title:  Majúscules
Discussió:Lo Parot

message: Quin és el problema del que cal avisar el lector amb aquesta plantilla?--Pere prlpz (disc.) 01:19, 5 set 2021 (CEST)
replies: text: Disculpes. M'havia pensat que era evident. Al meu parer, la frase Cap hortolà l'ha vist mai créixer, però això sí, any rere any, li repleguen les olives. no és gaire enciclopèdica. Pau Cabot · Discussió 07:17, 5 set 2021 (CEST)
replies: text: : No sé si jo hagués escrit una frase així, però em sembla pròpia d'un text divulgatiu i trobo que afegeix una mica de vida a l'article. Posar "Produeix anualment una collita d'olives que s'aprofita" hagués transmès exactament la mateixa informació però no hagués estat una millora de l'article, o com a mínim no hagués estat una millora evident i el fet que no s'hagi fet aquest canvi no és un defecte de l'article sobre el que calgui avisar el lector.

text: :O sigui, si tot l'article estigués format per frases com aquesta i encara més personals, explicant com de bé s'està enfilat a les branques de lo Parot, l'etiqueta estaria plenament justificada, però en aquest cas jo la trauria.--Pere prlpz (disc.) 11:13, 5 set 2021 (CEST)
replies: text: :: Sí, estam d'acord en que es podria dir el mateix en un llenguatge més enciclopèdic. Si et sembla, canviï la frase i podré eliminar l'avís. Pau Cabot · Discussió 11:19, 5 set 2021 (CEST)
replies: text: :::Bé, jo eliminaria l'avís sense canviar la frase però tu mateix.--Pere prlpz (disc.) 11:50, 5 set 2021 (CEST)
replies: text: :::: En tot cas, podem esperar una tercera opinió. Pau Cabot · Discussió 11:54, 5 set 2021 (CEST)
Aquí la tercera opinió: m'agrada més el redactat enciclopèdic que la frase de "cap hortolà...". Sentiu-vos lliures d'esperar una quarta opinió, si voleu :) Salut, --Pau Colominas (t'ajudo?) 14:22, 11 set 2021 (CEST)
thread_title:  La redacció d'aquest article no és pròpia d'una enciclopèdia.
Discussió:Floculació

message: La solució floculant més adaptada a la naturalesa de les matèries en suspensió amb la finalitat d'aconseguir aigües decantades netes i la formació de llots espessos es determina per proves, sigui en laboratori o en el camp.
Crec que l'oració té més sentit si hom canvia la paraula més pel verb és.
Considero que la solució floculant té com a finalitat flocular substàncies i cal adaptar-la per aconseguir la major proporció de matèria floculada possible.
La solució floculant és adaptada a la naturalesa de les matèries en suspensió amb la finalitat d'aconseguir aigües decantades netes i la formació de llots espessos es determina per proves, sigui en laboratori o en el camp. 
--Castell (disc.) 13:51, 5 set 2021 (CEST)
replies: text: Diria que no. Les proves determinen quina és la solució més adaptada (com deia la primera versió), i no determinen la formació de llots espessos (com diu després de la teva edició). Les dues frases tenen sentits diferents i jo tornaria a la primera. Una altra cosa és que potser aquesta frase llarga i molt composta es pot posar més clara.--Pere prlpz (disc.) 14:23, 5 set 2021 (CEST)

text: D'acord, ja està revertida l'edició. Aixó si, he afegit infotaula FR.
thread_title:  Canvi del sentit de l'oració